Publication: Magyar Közlöny
Issue: MK-2002-73 (Year: 2002, Number: 73)
Era: 1990-2004
Section: a 7/2002. (V. 25.) ISM—OM együttes rendelethez
Paragraph Index: 38

1. Információszolgálati és tanácsadási ismeretek alkalmazása Az ifjúságsegítõ ismeri és alkalmazza a szakterületéhez kapcsolódó feladatok korszerû eszközökkel és módszerekkel történõ megoldását. Munkáját önállóan dokumentálja, mindehhez megfelelõ iroda-ügyviteli, pénzügyi és számítástechnikai ismeretekkel, illetve jártassággal rendelkezik. Feladata ellátásához fejlett kommunikációs és kapcsolatteremtõ készség járul. Esetenként irodai, oktatás- és rendezvényszervezési munkát végez. A fiatalok sajátos helyzete szükségessé teszi, hogy megfelelõ és elérhetõ információs rendszereket, adatbázisokat, valamint tanácsadási szolgáltatásokat vegyenek igénybe. Az ifjúságsegítõ szakember munkája során — a rendelkezésére álló, illetve az általa létrehozott adatbázisokból —, továbbá ismeretei alapján tájékoztatást ad: — a képzési és a munkalehetõségekrõl; — a szenvedélybetegségekrõl és azok következményeirõl; — az életvezetési technikákról; — a helyi és tágabb környezet társadalmi és kulturális eseményeirõl; — a civil szférába való bekapcsolódás és együttmûködés lehetõségeirõl; — a hazai és nemzetközi pályázati lehetõségekrõl.

Source: https://magyarkozlony.hu/hivatalos-lapok/b5b7ea9971d6b5a01d467e05650ec2696a4cdd4f/dokumentumok/65fb3d2e76e0757b01f395abfe29a4e7e65f7e74/letoltes